Bandennoù treset  gant arzourien ar vro  Aze emañ an tamm dalch ! Evit « Rouzig » ha « Louarnig » e oa bet ret broudañ ar gerent, lakaat anezho da brennañ ur gazetenn vrezhonek do bugale. Ar wech-mañ eo ret ober al lez dal lennerien o-unan, ha lennerien torr-penn ouzhpenn! Treiñ e brezhoneg pennadoù bet skrivet e galleg ne vo ket awalch da sachañ anezho. Ul labour krouiñ gwir a vo  kavet e « Meuriad » neuze  « Bandennoù treset a bep seurt a vo e-barzh Meuriad, bet treset gant arzourien deus ar vro, evel Goutard, Jaap de Boer, Malo Louarn, Virginie Grosos, Jacques-Henri Touarnadre... Skrivet hon eus dezho o tisplegañ hor raktres hag o choulenn diganto ma vefe labouret a youl vat e penn kentañ hag e vefent paet da choude. 16 den o deus asantet. Kinniget o deus raktresoù a bep seurt. Lod o deus krouet a-ratozh evit ar gazetenn. Gant tud all e vez embannet traoù kozh. Troet e vez  ganeomp e brezhoneg. Lakaet e vo war well ar gwellañ posubl gant Meuriad ar pezh a vez graet gant tresourien o chom er vro ! ».  Un taol kaer eo evit ar gazetenn nevez, un taol kaer eo evit hor yezh dreist-holl : kement a volonte vat hag a startijenn evit ar brezhoneg ne vez ket gwelet bemdez !  « Ur stumm deus ar chiz a vo gant Meuriad, un dra ne vo ket pod ! Ur gazetenn e liv penn da benn. Traoù farsus en un doare gag e vo war meur a bajenn. Istorioù hir awalch a vo kavet ivez, hag ur romant foto  bet graet gant skolaj Diwan : un istor karantezh ha krennardiezh ! ».